recursal/SuperWikiNEXT-32B huggingface dataset:
**Paul Nizan**, nado en Tours o 7 de febreiro de 1905 e finado na batalla de Dunquerque o 23 de maio de 1940, foi ensaísta e escritor francés.

Traxectoria
-----------

O seu pai era enxeñeiro de ferrocarrís e estudou no Liceo Henri-IV de París, onde en 1917 fixo amizade co seu compañeiro Jean-Paul Sartre. Desde 1924 foi alumno da Escola Normal Superior de París, onde fixo amizade con Raymond Aron. En 1925 participou do fascio de Georges Valois, primeiro partido fascista francés con tendencias sindicalistas-revolucionarias. Entre 1926 e 1927 viaxou a Adén (Iemen) como preceptor e pouco despois, en 1927, convértese ao comunismo e casa. En 1929 gradúase no profesorado de filosofía e en 1931 a publicación da súa primeira obra, *Aden Arabie* ("Tiña vinte anos. Non deixarei que ninguén diga que é a idade máis bela da vida") permítelle facerse coñecer no medio literario e intelectual e por outra parte trata de obter unha deputación polo Partido Comunista Francés. O mesmo ano publica *Les Chiens de garde* (*Os cans gardiáns*), onde a súa reflexión sobre o papel da filosofía toma a forma dun panfleto dirixido contra os seus antigos mestres, en particular Henri Bergson e Léon Brunschvicg. En *Antoine Bloyé*, publicado en 1933, trata por primeira vez a traizón da clase ou como un home se evade da súa condición social e pasa a traizoar as súas raíces. Este libro foi considerado pola crítica como a primeira novela francesa do "realismo socialista".

Moitos dos seus escritos reflicten as súas conviccións políticas. Malia iso abandonou o PCF a raíz do Pacto Xermano-soviético en 1939. Morreu na batalla de Dunquerque loitando contra o exército alemán na segunda guerra mundial.

Obras
-----

* *Antoine Bloye* (1933)
* *Le Cheval de Troie*
* *La Conspiration* (1938)
* *Les Chiens de garde* (1932).
* *Aden, Arabie (1931),* que supuxo un renovado interese por el cando foi reeditado en 1960 cun prólogo de Jean Paul Sartre.

|  |  |
| --- | --- |
| Control de autoridades | 
* Wd: Q723621
* WorldCat
* VIAF: 41844510
* BIBSYS: 90368403
* BNE: XX1049042
* BNF: 11917755z
* DeutscheBio: 118588338
* EBID: ID
* FAST: 1527
* GND: 118588338
* ISNI: 0000 0001 0856 8387
* LCCN: n50006029
* LibraryThing: nizanpaul
* Munzinger: 00000014381
* NDL: 00451394
* NKC: jx20090612008
* NLG: 96571
* NTA: 068688768
* OL: OL4397661A
* PTBNP: 27682
* SNAC: w60k9r06
* SUDOC: 027048659

 |
*Polypterus senegalus* 
Os **polipteriformes** (Polypteriformes) son unha orde de peixes óseos primitivos da clase Actinopterixios (Actinopterygii). Só comprenden unha única familia, os **poliptéridos** (Polypteridae), coñecidos como *bichires*, e a súa distribución mundial redúcese a augas de ríos e lagos de África.

Características
---------------

Presentan un corpo alongado ou angüiliforme, recuberto de pequenas escamas ganoides, grosas e romboides. As aletas pectorais teñen unha base lobulada e a aleta dorsal está dividida en varias pequenas aletas (8 ou máis) formadas por un radio espiñoso que soporta unha membrana pequena. A caudal é simétrica e con forma de frecha.

Os exemplares xuvenís presentan branquias externas, que pasan a ser internas nos adultos. A vexiga natatoria, comunicada por un conduto co esófago, sérvelles como órgano respiratorio accesorio.

Actualidade
-----------

Estes peixes son especies populares en acuarios, de carácter pacífico e relativamente pouco activos, polo que prefiren permanecer asentadas no fondo do acuario.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Polipteriformes*** |

|  |  |
| --- | --- |
|  | Wikispecies posúe unha páxina sobre:  ***Polipteriformes*** |

* Peixes primitivos

|  |  |
| --- | --- |
| Control de autoridades | 
* Wd: Q271792
* EBID: ID
* GEC: 0133274
* MAG: 2776898406

 |

|  |  |
| --- | --- |
| Identificadores taxonómicos | 
* ADW: Polypteridae
* BioLib: 15457
* EOL: 5165
* Fossilworks: 131419
* GBIF: 5087
* iNaturalist: 86003
* IRMNG: 114148
* ITIS: 161054
* NCBI: 8289
* Plazi: ID
* uBio: 114321
* WoRMS: 154639

 |
Para outras páxinas con títulos homónimos véxase: San Luis.

**San Luis** foi unha empresa galega con sede na Coruña adicada á venda e distribución de electrodomésticos, aparellos eléctricos e de fogar. San Luis tivo durante un tempo ademais as marcas Darty e Menaje del Hogar. Anunciou a súa liquidación en 2015.

Historia
--------

A empresa fundouse nos anos 1970 na rúa San Luís da Coruña, de onde tomou o nome. Chegou a ter 22 tendas en España e Portugal e uns 400 traballadores. En 2007 foi mercada pola francesa Darty, que no ano 2013 pechou as tendas en España. Meses despois a empresa volveu abrir cinco tendas co nome de San Luis, dúas delas na cidade da Coruña.

Tendas
------

* Centro comercial Os Rosais, A Coruña
* Praza de Pontevedra, A Coruña
* Praza de Vigo, Coruña
* Polígono da Gándara, Ferrol
* Rúa Progreso, Lugo
* Ponferrada

San Luis tamén ten un centro loxístico de 4.000 metros cadrados en Bergondo.

Notas
-----

1. ↑  Valeiras, María. SingularShopper.com, ed. "Electrodomésticos San Luis resucita seis años después y recupera diez tiendas de Darty, una de ellas en Marineda". Consultado o 20 de outubro de 2013.
O **pasaporte de Corea do Norte** é usado por algúns cidadáns norcoreanos para viaxar internacionalmente.

O privilexio de obter o pasaporte de Corea do Norte é limitado a uns cantos selectos.

Nota do pasaporte
-----------------

O pasaporte contén a seguinte nota:

**Coreano**:

*"이 려권소지자는 조선민주주의인민공화국의 보호를 받습니다. 이 려권소지자를 지장없이 통과시켜 주며 그에게 필요한 편의와 보호를 베풀어 줄것을 모든 관계자들에게 요청하는 바입니다."*
**Galego:**

*"O portador deste pasaporte está baixo a protección de Corea do Norte. A todo o aquel ao que lle poida concernir están, pola presente requiridos a permitir ao portador pasar libremente sen estorbar, e proporcionar ao portador asistencia e protección cando sexa necesario."*

Requirimentos de visado
-----------------------

  

Requerimentos de visado para os cidadáns norcoreanos     Corea do Norte     Sen visado     Visado á chegada / eVisa     Visado requirido
Todos os países do mundo pídenlle visado aos cidadáns norcoreanos a excepción de Dominica, Ecuador, Gambia, Haití, Malaisia, Micronesia, San Vicente e as Granadinas, Singapur e Kirguizistán.

Véxase tamén
------------

### Outros artigos

* Pasaporte
* Corea do Norte
Necrolóxica de Pepe Bar en *El Pueblo Gallego*.
**José Bar Vilaboa**, nado en Vigo en 1886 e finado na mesma cidade o 30 de xaneiro de 1930, foi un futbolista e adestrador de fútbol galego, máis coñecido como **Pepe Bar**.

Traxectoria
-----------

A súa carreira futbolística transcorreu principalmente no Real Club Fortuna de Vigo, equipo ao que tamén dirixiu como técnico ata o momento da fusión deste co Real Vigo Sporting Club en 1923. Precisamente Bar foi un dos valedores da fusión xunto ao xornalista Manuel de Castro *Handicap* e ao secretario do Concello de Vigo Juan Baliño Ledo, o froito do esforzo foi o Real Club Celta de Vigo.

No seu recordo hai un busto seu no Estadio Municipal de Balaídos.

Vida persoal
------------

Foi irmán do tamén futbolista Félix Bar Vilaboa. Casou con Carmen Boo Feás e foi pai de Ángeles, Antonio, Xosé, Alfonso e mais Luis Bar Boo.

Notas
-----

1. ↑  Txema Ereaga (18 de xullo de 2014). "Pepe Bar: un excelente deportista que dio vida al Celta". *Fame Celeste* (en castelán).

Véxase tamén
------------

### Ligazóns externas

* Páxina oficial do club
* Artigo en historiadoceltadevigo.net

| * v
* c
* e
**Selección galega** - **Galicia–Centro (1922)** |
| --- |
| *Cuartos de final do Campionato Interrexional 1922/23* |
| 
* Isidro
* Otero
* Pasarín
* Queralt
* Balbino
* Hermida
* Moncho Gil
* Ramón González
* Chiarroni
* Polo
* Pinilla

Seleccionadores: Manuel de Castro e Pepe Bar
 |  |

| * v
* c
* e
Selección de Galicia - Adestradores |
| --- |
| 
* Handicap e Pepe Bar (1922–23)
* Arsenio e Fernando Vázquez (2005–08)
* Fernando Vázquez (2008–13)
* Míchel Salgado e Fran (2016)

 |  |
**París de Noia** é unha das orquestras de variedades máis importantes de Galicia xunto con outras como orquestra Panorama, Olympus ou Charleston Big Band. Foi fundada no ano 1957 polo acordeonista Joaquín García Piñeiro xunto con outros once membros e Constantino Pego, "O Xitano".

Historia
--------

Comezou a súa andaina amenizando festexos e verbenas da zona da Coruña, mais axiña se foi estendendo ó resto da xeografía galega e tamén fóra de Galiza. No ano 1981, Miguel A. García Souto, o fillo de Joaquín, asume o liderado da banda, incorporándose tamén o seu irmán Kin e unha nova voz, a do cantante Blas. É a partir desta época cando a traxectoria musical de París de Noia ascende dun xeito tal que se converte nunha das orquestras máis coñecidas do panorama festeiro galego. Dende 1995 está representada pola axencia Espectáculos Lito, de Ángel Martínez Pérez, encargada da contratación.

Compoñentes
-----------

Actualmente o cadro de persoal da orquestra está formada por 14 músicos, 2 bailaríns, un técnico de son, dous técnicos de iluminación e 6 técnicos de montaxe.[]

### Temporada 2022

* Voces: Genma Lareo, Lucía Sánchez, Oliver Pérez, Zeus RB e Santi Pulido.
* Bailaríns: Anthony Rivera, Melissa López, Cristina Díaz e Camilo Moreno
* Trompetas: Juan Carlos e Lázaro GDaniel.
* Trombón (e pianista secundario): Edward Machado.
* Saxofón: Leandro Cruz.
* Piano principal: Joseph Ruiz.
* Guitarra: Diego Moreira.
* Baixo: Janet Pérez.
* Violín: Pedro García.
* Batería: Amaury Quintero.

Véxase tamén
------------

### Ligazóns externas

* Páxina oficial da orquestra.
**José Miñones Bernárdez**, coñecido como **Pepe Miñones**, nado en Corcubión o 1 de maio de 1900 e finado na Coruña o 2 de decembro de 1936, foi un avogado, empresario e político galego.

Traxectoria
-----------

Fillo de Manuel Miñones Barros. Estudou Dereito na Universidade de Madrid e rematou a carreira na USC. Creou o Partido Socialista Agrario en Corcubión. Loitou polo ferrocarril, a redención de foros, o agrarismo e a educación. Fundou en Corcubión a revista *Nerio* (1920), na Coruña o semanario *Región Gallega* (1924) e *Finis Terre*, e foi propietario do xornal *La Provincia* de Úbeda (1928). Foi promotor e principal accionista da Electra Popular Coruñesa e de Hidroeléctrica La Loma. Militante do Partido Republicano Radical, foi elixido deputado pola provincia da Coruña nas eleccións xerais de 1933. Seguidor de Martínez Barrio, pasou con el ao Partido Radical Demócrata e despois a Unión Republicana. Volveu ser elixido deputado nas eleccións xerais de 1936 nas candidaturas da Fronte Popular, pola mesma circunscrición.

José Miñones Bernárdez, retrato en *Vida Gallega*, 1934.
Ao iniciarse o golpe de Estado do 18 de xullo de 1936 foi detido polos sublevados na Coruña, encarcerado e condenado a morte e ao pago dunha multa dun millón de pesetas. Ademais fóronlle incautadas todas as súas empresas, incluída Electra Popular Coruñesa, que foi entregada ao simpatizante franquista Pedro Barrié de la Maza, que a fusionou coa súa Fábrica de Gas y Electricidad, dando lugar a Fenosa e obtendo así o monopolio do mercado eléctrico en Galicia.

Foi fusilado no Campo da Rata o 2 de decembro de 1936.

Vida persoal
------------

Casou en 1927 con María del Pilar Vilas Durán, filla de Ramón Vilas González.

Notas
-----

1. ↑  Diario La Provincia de Úbeda

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pepe Miñones*** |

### Bibliografía

* Lamela, Luís (1991). *Pepe Miñones. Un crimen en la leyenda (1900-1936)*. Sada: Do Castro. ISBN 84-7492-538-X.

### Ligazóns externas

* 

* Pepe Miñones na páxina web *Nomes e Voces*.

|  |  |
| --- | --- |
| Control de autoridades | 
* Wd: Q3390925
* WorldCat
* VIAF: 50921792
* FAST: 345114
* ISNI: 0000 0000 9387 8904
* LCCN: n94089270
* WikiTree: Miñones-1
* Arquivo Histórico de Deputados (1810-1977): 73410

 |
Nos escorpións chámase **peite** (en latín científico *pecten*) a cada unha das estruturas lamelares e móbiles, en forma de peite, que son modificacións dos apéndices do terceiro segmento do opistosoma. Teñen funcións táctiles mecanorreceptoras e quimiorreceptoras de contacto, e están situadas na cara ventral do animal do mesosoma (a parte ancha do opistosoma, ben diferenciada do metasoma, rexión estreita e cilíndrica formada por cinco segmentos mais o telson e vulgarmente coñecida como *cola*).

Son órganos sensoriais situados un en cada lado da chamada *placa pectínea*, na zona ventral do escorpión. O seu nome é consecuencia da similitude que a súa forma ten cos peites. Están formados por tres filas de placas lonxitudinais, entre as cales a placa basal media e os fulcros son significativos para a sistemática dos xéneros e as especies.

Os peites son captadores sensoriais que informan aos escorpións, palpando, da composición da superficie examinada, a súa humidade e a súa temperatura.

Notas
-----

1. ↑  "Peite". *TERGAL*. Arquivado dende o orixinal o 30 de marzo de 2017. Consultado o 29 de marzo de 2017.
2. ↑  **pente** (Arthropoda:Arachnida), en Garrido, Carlos (1977): *Dicionário terminológico quadrilíngue de zoologia dos invertebrados*. A Corunha: Associaçom Galega da Língua. ISBN 84-87305-12-1.
3. ↑  Escorpión[*Ligazón morta*] en Wikifauna.
4. ↑  **peines**. Anatomía del alacrán. En geocities.ws
5. ↑  **peine**, en Estructura y función de los escorpiones. En jazmin-lavin.blogspot.com.es
**José Pozas Checa**, coñecido coma **Pepe Pozas**, nado o 14 de maio de 1992 en Málaga, é un xogador profesional de baloncesto español que xoga no Coosur Real Betis da Liga ACB. Cunha estatura de 1,83 metros xoga na posición de base.

Traxectoria
-----------

Pozas formouse nas categorías inferiores do Unicaja Málaga ata chegar ó CB Axarquía da Liga LEB Ouro, equipo que abandonou no ano 2014 para fichar polo CB Valladolid da Liga ACB. En 15 partidos disputados co Valladolid, fixo 5.7 puntos e 3.6 asistencias por encontro.

O 8 de xullo de 2014, anunciouse a súa fichaxe por dúas tempadas polo Obradoiro CAB da Liga ACB. O 8 de xullo de 2017, o Obradoiro anunciou un acordo con Pozas para ampliar o seu contrato unha tempada máis. O 29 de novembro de 2017, ampliaron de novo o contrato do xogador por dúas tempadas máis. Despois de sete tempadas no club santiagués, anunciouse a marcha de Pozas do Obradoiro, deixando o equipo coma o xogador que vestiu en máis partidos a camiseta obradoirista con 201, o máximo asistente da historia do club con 699, e o que máis roubos de balón acadou, con 162.

O 16 de xullo de 2021, Pozas asinou co Real Betis da Liga ACB un contrato por tres tempadas.

Notas
-----

1. ↑  El Obradoiro ficha al base Pepe Pozas por dos temporadas
2. ↑  "El Monbus Obradoiro y Pepe Pozas renuevan su contrato por una temporada". Arquivado dende o orixinal o 11 de xullo de 2017. Consultado o 10 de xullo de 2017.
3. ↑  "El Monbus Obradoiro y Pepe Pozas renuevan su contrato por dos temporadas". Arquivado dende o orixinal o 29 de novembro de 2017. Consultado o 29 de novembro de 2017.
4. ↑  "Pepe Pozas non continuará no Monbus Obradoiro". Arquivado dende o orixinal o 10 de xullo de 2021. Consultado o 10 de xullo de 2021.
5. ↑  "Pepe Pozas se viste de verdiblanco por tres años". *ACB.com*. Consultado o 16 de xullo de 2021.

Véxase tamén
------------

### Ligazóns externas

* Perfil en ACB.com *(en castelán)*

|  |  |
| --- | --- |
| Control de autoridades | 
* Wd: Q16567949
* ACB: 20200279
* FIBA: 85014

 |
**San Román de Vilaestrofe** é unha parroquia que se localiza no concello de Cervo. Segundo o padrón municipal de 2004 tiña 238 habitantes (122 homes e 116 mulleres), distribuídos en 12 entidades de poboación, o que supón unha diminución en relación ao ano 1999 cando tiña 252 habitantes. Segundo o IGE, no 2014 a súa poboación descendera ata os 213 habitantes, sendo 106 homes e 107 mulleres.

Lendas
------

Cóntase que unha balea atemorizaba ós habitantes da Mariña lucense e, concretamente, ós mariñeiros que se dedicaban á caza de baleas do porto de San Cibrao (en Cervo). Cando o soubo o bispo de Mondoñedo, San Gonzalo, achegouse á praia onde nadaba a balea. Esta, ó velo chegar, acaroouse ata onde a profundidade non implicaba risco de varamento e bispo e balea puxéronse a falar. Cando remataron, o bispo bendixo ó animal, subiu a unha barca e achegouse onda a balea. A balea abriu a boca e o bispo penetrou nela, para saír ó pouco cunha imaxe da Virxe nas mans. É a Virxe de Vilaestrofe, que se conserva na igrexa de San Román de Vilaestrofe.

Lugares e parroquias
--------------------

Fachada da igrexa parroquial de San Román Vilaestrofe, Cervo, Lugo.
### Lugares de San Román de Vilaestrofe

| Lugares da parroquia de San Román de Vilaestrofe no concello de Cervo (Lugo) |  |
| --- | --- |
| A Alleira | O Calvario | A Calvela | A Cerdeira | O Eixo | Os Feás | Marrube | A Pena | Santomé | A Senra | Vilaestrofe | Vilar |

### Parroquias de Cervo

| Galicia | Provincia de Lugo | Parroquias de Cervo |  |
| --- | --- |
| Castelo (San Xiao) | Cervo (Santa María) | Lieiro (Santa María) | Rúa (Santa María) | San Román de Vilaestrofe (San Román) | Sargadelos (Santiago) |

Notas
-----

1. 1 2  Decreto 6/2000, do 7 de xaneiro, polo que se aproba o nomenclátor correspondente ás entidades de poboación da provincia de Lugo.

Véxase tamén
------------

### Bibliografía

* VAQUEIRO, Vítor: *Mitoloxía de Galiza. Lendas, tradicións, maxias, santos e milagres*, ed. Galaxia, Vigo 2011, 231.

### Outros artigos

* Lugares de Cervo

|  |  |
| --- | --- |
| Control de autoridades | 
* Wd: Q9093995
* código INE: 27013070000

 |
***Palíndromo*** é unha curtametraxe de Eva Quintas Froufe, rodada en 2007 en formato DVD en Pontevedra e Maceda.

reflicte a visión do mundo real e dos soños desde o punto de vista dunha nena de 10 anos.

Argumento
---------

Ana é unha rapaza de 10 anos que nunca logrou lembrar os seus soños. Na escola, logo de aprender o que son os números capicúa e as palabras que forman un palíndromo, comeza a obsesionarse coa palabra soños. Dálle pequenos agasallos aos seus amigos e amigas a cambio de que lle escriban os seus soños.

Nun pequeno maletín do que nunca se separa garda os papeliños cos soños dos demais. Xusto antes de comezar unha carreira de atletismo, o xuíz de pista dille que non pode correr co maletín. Tírao ao chan e ábrese, pero malia a desilusión inicial, logra gañar a carreira, e así comprende que non é necesario soñar para que se cumpran os soños.

Narración
---------

A historia, narrada pola propia Ana, está contada de forma palindrómica. Conta con moitas escenas visionadas de adiante para atrás e repetidas despois ao revés, e viceversa.

Os interiores están gravados no CEIP de Maceda. Os exteriores están rodados en Pontevedra, á beira do río dos Gafos e no CGTD.

Véxase tamén
------------

### Ligazóns externas

* ficha na páxina da AVG
**Pamen Pereira**, nada en Ferrol en 1963, é unha artista contemporánea galega. O seu proceso de creación, orixinado xeralmente desde a súa experiencia vital, influída pola súa estancia no Xapón, está vinculado á natureza. O seu traballo móvese entre as técnicas do debuxo, a pintura, a escultura, a instalación, a fotografía ou o vídeo.

Traxectoria
-----------

No ano 1996, recibe a bolsa de creación artística no estranxeiro do Museo de Arte Contemporánea Unión FENOSA (MACUF), coa que reside no Xapón entre 1996-1997. Alí prepara a obra e presenta *Música do baleiro* na Recent Gallery de Sapporo, Xapón. No seu regreso a España realiza unha exposición no MACUF da Coruña e prepara a exposición titulada *Gabinete de Traballo o encontro coa sombra* para o CGAC (Centro Galego de Arte Contemporánea) de Santiago de Compostela.

En 2001 viaxa a Irán, elabora a exposición Un só sabor na Barg Gallery de Teherán, devandito traballo vese completado no 2001-02 coa instalación *Un só sabor* exposto na Gallera de Valencia, (Consorcio de Museos da Comunidade Valenciana), máis tarde presentouse na madrileña galería María Martín e no Centro Cultural Torrente Ballester de Ferrol, así como na Mostra de Arte de Sajazarra na Rioxa (2003).

En 2006 realiza unha viaxe á Antártida para realizar o seu proxecto "ICE BLINK" O lume do xeo, coa axuda da Dirección Nacional do Antártico da Arxentina (DNA) e o IVAM (Instituto Valenciano de Arte Moderna). En 2008 participa na Bienal do Cairo 08-09 coa obra *Alén do espello e* participa o mesmo ano na Bienal de libros de artista na Biblioteca Alexandrina en Exipto coas obras *Os labirintos de* *Alexandría*.

Notas
-----

1. ↑  "Pamen Pereira expone "La mujer de piedra se levanta y baila" en el MUSAC SoyRural.es".
2. ↑  "Exposición antológica sobre la gallega Pamen Pereira". Arquivado dende o orixinal o 22 de marzo de 2018. Consultado o 21 de marzo de 2018.
3. ↑  "Pamen Pereira expone "La mujer de piedra se levanta y baila" en el MUSAC | SoyRural.es".

* Portal:Feminismo

|  |  |
| --- | --- |
| Control de autoridades | 
* Wd: Q30243149
* WorldCat
* VIAF: 39058202
* BNE: XX1040242
* FAST: 490179
* GND: 119421704
* ISNI: 0000 0000 7822 2632
* LCCN: no2003016864
* SUDOC: 204746272

 |
Pan de figos.
O **pan de figos** é unha preparación típica da gastronomía española, aínda que tamén se pode encontrar en Portugal. A pesar de denominarse pan, non ten porque conter nin fariña nin trigo. Elabórase a partir de figos desecados formando estes unha pasta compacta e densa. Tamén se lle poden engadir outros ingredientes, como froitos secos ou froita cristalizada. Trátase dunha receita orixinalmente rural, talvez de orixe árabe, que se caracterizaba principalmente por cumprir dúas funcións: por un lado permitía a conservación duradeira dos excedentes de figos que se recollían nunha anada e por outro lado constituía un alimento enerxético moi útil á hora de realizar as duras tarefas do campo. Na España actual prodúcese e consómese pan de figos principalmente por deleite desta especialidade e, máis particularmente, durante as festas de Nadal e Aninovo.

Son famosos os pans de figo da provincia de Málaga, Comunidade Valenciana, Andalucía e os da rexión de Murcia, pero tamén os de Fraga, na provincia de Huesca, Aragón. Na provincia de Málaga é particularmente célebre o pan de figos da localidade de Coín, onde se prepara a base de figos pasos, améndoas, canela, cravo e anís.

Notas
-----

1. ↑  Morisco pan de higo
2. ↑  Suera dedica el SOM de novembre a fer panfigo, en l’últim dia de les festes
3. ↑  Producción en Fraga de diferentes recetas de pan de higo Arquivado 05 de marzo de 2016 en Wayback Machine. (por Kiosco Casanova)
4. ↑  "Pan de higo: una alternativa a las barritas energéticas, *Kijimuna's Kitchen*". Arquivado dende o orixinal o 15 de febreiro de 2020. Consultado o 19 de xaneiro de 2017.

Véxase tamén
------------

### Ligazóns externas

* Carme Rosselló, Immaculada Bestard, i altres: *Conèixer i gaudir els aliments de les Illes Balears*. Palma: Universitat de les Illes Balears, 2003.
* Pa de figues, dins Gastroteca.cat
**Pilar de Lara Cifuentes**, nada en Cartaxena en 1971, é unha xuíza española.

Traxectoria
-----------

Licenciada en Dereito, exerceu como xuíza en Mieres dende 1999 e ascendeu a maxistrada con destino na cidade de Lugo (2007), onde se fixo cargo do Xulgado de Instrución número 1. 

Como responsable deste xulgado instruíu a Operación Carioca, onde implicou a 80 persoas nunha rede de prostitución, entre elas varios integrantes da Garda Civil e da policía nacional. Tamén se encargou de instruír a Operación Pokémon, un caso derivado da operación Carioca, e que tivo como consecuencia a detención de varios cargos políticos por suborno e prevaricación, entre eles o alcalde de Ourense, Francisco Rodríguez Fernández e o de Boqueixón Adolfo Gacio.

Tamén levou a causa denominada "do Garañón" sobre presunta corrupción urbanística en Lugo na que chegou a imputar ao, daquela, alcalde, Xosé Clemente López Orozco e ao concelleiro de urbanismo, Xosé Ramón Gómez Besteiro. O caso, finalmente, foi arquivado.

O 30 de xaneiro do 2020 cesou no xulgado nº 1 de Lugo por mor dunha sanción do Consello Xeral do Poder Xudicial, na que foi condenada a sete meses e un día de suspensión de emprego e soldo e perda do destino por unha falta moi grave por desatención do seu xulgado. Como consecuencia diso, o 22 de decembro do mesmo ano fíxose cargo do xulgado nº8 de Ponferrada.

Notas
-----

1. ↑  La juez María del Pilar de Lara deja Mieres tras lograr el ascenso a magistrada Arquivado 13 de setembro de 2019 en Wayback Machine. *La Nueva España*, 16/3/2007.
2. ↑  "PILAR DE LARA". *confilegal.com* (en castelán). Consultado o 11 de febreiro de 2021.
3. ↑  Jiménez, José Luis (3 de febreiro de 2021). "Archivado el «caso Garañón», por el que Pilar de Lara imputaba al exlíder del PSdeG Gómez Besteiro". *abc.es* (en castelán). Consultado o 11 de febreiro de 2021.
4. ↑  R. S. (27 de outubro de 2021). "Pilar de Lara, "satisfecha" con su nuevo destino en Ponferrada". *elpais.com* (en castelán). Consultado o 11 de febreiro de 2021.
5. 1 2  Varela, suso (7 de febreiro de 2021). "Pilar de Lara pasa desapercibida lejos de Lugo en su nuevo destino en los juzgados de Ponferrada". *lavozdegalicia.es* (en castelán). Consultado o 11 de febreiro de 2021.

Véxase tamén
------------

### Outros artigos

* Xosé Clemente López Orozco
* Xosé Ramón Gómez Besteiro
* Operación Pokémon
O **Palácio de São Bento**, é un edificio de estilo neoclásico situado en Lisboa. É a sede do Parlamento Portugués dende a prohibición das ordes relixiosas en 1834.

Foi construído a finais do século XVI como mosteiro beneditino (**Mosteiro de S. Bento da Saúde**). Ao longo dos séculos XIX e XX sufriu unha serie de remodelacións interiores e exteriores ata convertelo practicamente nun novo edificio. O interior está repleto de obras de arte de distintas épocas da historia de Portugal.

Segundo a denominación oficial do parlamento, o edificio tivo varias denominacións: **Palácio das Cortes**, **Palácio do Congresso** e **Palácio da Assembleia Nacional**. Actualmente adoptouse o nome de **Palácio de S. Bento** en memoria do antigo convento. 

O palacio está clasificado como Monumento Nacional desde 2002. 

Interior do *Palácio de São Bento*.
Na parte traseira do edificio principal, nos terreos do antigo mosteiro, sitúase un palacete mandado a construír por Joaquim Machado Cayres para habitar nel. Durante o Estado Novo, en 1937 o palacete foi adquirido polo Estado a través da expropiación, para instalar nel a residencia oficial do presidente do Consello de Ministros. Actualmente, este palacete segue sendo a residencia oficial do Primeiro Ministro.

Notas
-----

1. 1 2  Direçao Geral do Patrimonio Nacional (ed.). "Palácio de São Bento, escadaria exterior e jardim confinante com a residência do Primeiro-Ministro". *www.patrimoniocultural.gov.pt* (en portugués). Consultado o 23 de maio de 2019.

Véxase tamén
------------

Ligazóns externas
-----------------

* "Mosteiro de São Bento da Saúde / Palácio de São Bento / Palácio das Cortes / Assembleia da República". *www.monumentos.gov.pt* (en portugués). Arquivado dende o orixinal o 16 de febreiro de 2019. Consultado o 23 de maio de 2019.

|  |  |
| --- | --- |
|  | Wikimedia Commons ten máis contidos multimedia na categoría:  ***Palácio de São Bento Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1464499
* WorldCat
* VIAF: 3146095225500370850
* LCCN: no2016040226
* Structurae: 20027485

 |
**Pedro de Agar y Bustillo**, nado en Bogotá o 19 de xuño de 1763 e finado en Madrid o 1 de outubro de 1822, foi un militar e político galego.

Traxectoria
-----------

Foi fillo de Benito de Agar y Leis, orixinario da Casa de Trillo en Santa Mariña, por entón dependente do coto de Moraime (Muxía). Emigrou a Cartagena de Indias, onde entrou na corte do vicerrei de Nova Granada. A súa nai foi María Josefa Javiera Bustillo Pérez, nada en Llanes e sobriña do fiscal Fernando Bustillo García.

Pedro de Agar criouse na Coruña, na casa de Agar, na rúa Real. En 1780 ingresou na Armada Española como garda mariña en Cádiz. En 1781 embarcou no *Santo Domingo* e foi ascendido a alférez de fragata. O ano seguinte participou en combates no asedio de Xibraltar. Pasou a facer estudos superiores, e logo de ser nomeado tenente de fragata, en 1787 comezou a dar clases na Academia de Gardas Mariñas de Ferrol. En 1791 pasou ao corpo de enxeñeiros da Armada, mais foi licenciado en 1796 por problemas de visión. Foi readmitido en 1800, e nomeado director da Academia de Gardas Mariñas. En 1802 foi ascendido a capitán de fragata, e en 1804 destinado a Cádiz como director xeral das Academias de Reais Gardas Mariñas.

Foi elixido deputado por Ultramar nas Cortes de Cádiz, e en 1810, no marco da Guerra da Independencia Española, foi nomeado presidente da Rexencia de España e Indias. Cesado en 1812, volveu ocupar o cargo en 1813 até que Fernando VII de España estableceu de novo a monarquía absoluta. Detido en Madrid e desterrado a Santiago de Compostela en maio de 1814, estivo recluído en Betanzos até que en 1820 foi liberado polo coronel Félix Álvarez Acevedo ao comezar o trienio liberal. Foi nomeado Capitán Xeneral de Galicia, e o 25 de xullo participou na ofrenda ao Apóstolo Santiago como delegado rexio. En 1821 pasou a formar parte do Consello de Estado. Tras a súa morte foi soterrado no cemiterio da Puerta de Fuencarral.

Vida persoal
------------

Casou con Teresa de Castro Domínguez, da Graña (provincia de Betanzos), finada o 18 de abril de 1818. O 20 de decembro de 1820 casou de novo con Paula Roldán Riobóo, finada na Coruña en marzo de 1855. Con esta última tivo dúas fillas, Manuela e Petra de Agar Roldán (póstuma), quen casou con Ramón de la Maza.

Notas
-----

1. ↑  Alfeirán, Xosé (2020-03-17). "La entrada apoteósica de Pedro Agar". *La Voz de Galicia* (en castelán). Consultado o 2022-07-16.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pedro de Agar Modificar a ligazón no Wikidata*** |

### Bibliografía

* Arce y Temes, Álvaro de et al. (2005). "Agar y Bustillo, Pedro". *Gran Enciclopedia Galega Silverio Cañada* (DVD). El Progreso. ISBN 84-87804-88-8.
* Vales Villamarín, F. (1956): "Don Pedro de Agar y Bustillo (algunos subsidios para su biografía)", en *Boletín da Real Academia Galega*, tomo XXVII, páx. 466-480.

|  |  |
| --- | --- |
| Control de autoridades | 
* Wd: Q6068058
* DBE: pedro-agar-y-bustillo

 |
Pasadoiro en Red Rock Creek, preto de Sedona (Arizona).
Ponte de poldras no río Verdugo en Escuadra, A Lama.
Un **pasadoiro** ou **paso** é unha pedra ou conxunto de pedras que se colocan en ringleira nun regueiro, nun río ou en calquera corrente de auga, para podela atravesar a pé.
É unha solución de paso para as persoas a pé enxoito saltando de pedra en pedra nos vaos, en regatos ou ríos pouco caudalosos e pouco fondos, cando non se require a construción dunha ponte ou unha pontella. Normalmente dan acceso aos muíños ou a outras construcións asociadas á auga e aos ríos coma as pesqueiras. En regos máis caudalosos, se non se constrúe unha ponte ou unha pontella, o paso soluciónase con poldras ou espoldras, uns bloques máis ou menos prismáticos chantados no leito do río, duns 60 × 60 cm aliñados e separados uns dos outros á distancia do paso dunha persoa, sobresaíndo da tona da auga entre 20 e 40 cm. En moitos casos adoitan ir asociadas a un vao natural.

Son moi típicos en Galicia, pola abundancia de correntes de auga. Tamén reciben o nome de **pondras**, **poldras**, **pasais** ou **peais**.

Tamén son típicos nos xardíns orientais, especialmente no Xapón.

Notas
-----

1. ↑  Caamaño Suárez, Manuel (2006). *As Construccións da Arquitectura Popular*. Santiago de Compostela: Hércules de Ediciones. p. 454. ISBN 84-96314-34-0.

Véxase tamén
------------

### Outros artigos

* Pontella (pasaxe)
* Ponte
* Vao (pasaxe)
**Pilar Sánchez Muñoz**, nada en Ceuta en 1958, é unha política do PSOE que foi alcaldesa de Xerez da Fronteira dende o 14 de xaneiro de 2005 até o 11 de xuño de 2011.

Traxectoria
-----------

Militante do PSOE dende 1985, foi elixida secretaria xeral do PSOE-A de Xerez o 2 de outubro de 2004, responsabilidade que aínda ostenta e que revalidou o 4 de outubro de 2008 novamente. Dende xullo de 2008 forma parte do Comité Federal do PSOE en representación da provincia de Cádiz.

Pilar Sánchez Muñoz é diplomada en Maxisterio (na especialidade de inglés) e licenciada en psicopedagoxía. Funcionaria docente en excedencia, a súa actividade profesional está especializada na orientación psicopedagóxica.

Foi membro da Comisión Permanente do Consello Escolar do Estado, cargo para o que foi elixida en atención á súa dilatada experiencia en temas educativos tanto a nivel profesional como institucional.

En 2015 foi condenada a 4 anos de cárcere polo Tribunal Supremo polos delitos de falsidade en documento oficial, prevaricación e malversación. Ingresou na prisión de Alcalá de Guadaíra o 31 de xaneiro de 2016 para cumprir a súa pena.

Notas
-----

1. ↑  "Nacida para mandar", entrevista en *El País*, 15 de setembro de 2008 *(en castelán)*.
2. ↑  "- Cadizpedia, Biografía de Pilar Sánchez Muñoz". Arquivado dende o orixinal o 19 de decembro de 2010. Consultado o 19 de decembro de 2010.
3. ↑  E. M. CAÑAS , JEREZ. Diario de Cádiz, ed. "Pilar Sánchez, a la cárcel".
4. ↑  El TS confirma condena de 4 años a exalcaldesa de Jerez Pilar Sánchez (PSOE)
**Pan American World Airways**, comunmente coñecida como **Pan Am**, foi a principal e máis grande aeroliña internacional dos Estados Unidos dende 1927 ata o seu colapso o 4 de decembro de 1991. Fundada en 1927 como un servizo regular de correo e pasaxeiros operando entre Key West, Florida e A Habana, a compañía converteuse nunha importante empresa grazas a importantes innovacións que deron forma á industria aeronáutica internacional, como o uso xeneralizado dos reactores e os sistemas computerizados de reservas. Tamén foi membro fundador da Asociación de Transporte Aéreo Internacional (IATA), a asociación mundial da industria aérea. Identificada polo seu logo do globo azul, o uso da palabra "Clipper" nos nomes dos avións e nos seus inicativos, e as grras brancas dos seus pilotos, a aeroliña foi unha icona cultural do século XX. Nunha época dominada polas aeroliñas nacionais que eran propiedade, ou case, dos gobernos, foi tamén a aeroliña nacional non oficial dos Estados Unidos. Durante a meirande parte da era dos reactores, a principal terminal da Pan Am foi a Worldport situada no Aeroporto Internacional John F. Kennedy en Nova York.

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q8681
* WorldCat
* VIAF: 158930230
* BMT: 96292
* BNF: 13323557k
* Discogs: 3603498
* GEC: 0048804
* GND: 2043869-2
* ISNI: 0000 0001 2175 6542
* LCCN: n81009272
* MAG: 1335992430
* SUDOC: 032014716

 |
Sede da Oficina Europea de Patentes en Múnic (Alemaña).
A **Oficina Europea de Patentes** é unha institución vencellada á Unión Europea pero independente dela (ten como socios da organización países que non están nela). O seu propósito é organizar e coordinar as diversas oficinas nacionais de patentes.

Ten como linguas de traballo o inglés, francés e alemán, e sedes en Múnic, A Haia, Viena, Bruxelas e Berlín.

Países membros
--------------

Está formada por Alemaña, Austria, Bélxica, Bulgaria, Chequia, Chipre, Dinamarca, Eslovaquia, Eslovenia, España, Estonia, Finlandia, Francia, Grecia, Hungría, Islandia, Italia, Liechtenstein, Letonia, Lituania, Luxemburgo, Mónaco, Países Baixos, Polonia, Portugal, Reino Unido, Romanía, Suecia, Suíza e Turquía.

Véxase tamén
------------

### Ligazóns externas

* www.european-patent-office.org *(en inglés)*, *(en francés)*, *(en alemán)*.

|  |  |
| --- | --- |
| Control de autoridades | 
* Wd: Q7132151
* WorldCat
* VIAF: 141354694
* BIBSYS: 90155179
* BNF: 12413269k
* CiNii: DA05763702
* EBID: ID
* GND: 1052705-9
* ISNI: 0000 0001 0860 5248
* LCCN: n83166938
* NKC: ko2002103486
* NLA: 35054648
* PTBNP: 145905
* SUDOC: 033247129

 |
*Brotula multibarbata*
Os **Ofidiformes** (Ophidiiformes) son unha orde de peixes teleósteos, dentro da superorde Paracantopterixios (Paracanthopterygii). A orde inclúe especies mariñas, algunhas de augas profundas, como o peixe de hábitat máis profundo que se coñece, *Abyssobrotula galatheae*, atopado a 8.370 m na Foxa de Porto Rico.

Características
---------------

As aletas pelvianas, cando están presentes, insírense ó nivel do preopérculo ou mesmo por diante, e ás veces presentan unha espiña nelas. As aletas dorsal e anal son longas, achegándose á caudal e, usualmente, unidas a esta.

Clasificación
-------------

Divídese en días subordes con cinco familias:

* Suborden Bythitoidei
	+ Familia Aphyonidae
	+ Familia Bythitidae
	+ Familia Parabrotulidae (clasificada aquí con dúbidas)
* Suborden Ophidioidei
	+ Familia Carapidae
	+ Familia Ophidiidae

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Ofidiformes*** |

|  |  |
| --- | --- |
|  | Wikispecies posúe unha páxina sobre:  ***Ofidiformes*** |

* Taxconomía ITIS
* Taxonomía FishBase

|  |  |
| --- | --- |
| Control de autoridades | 
* Wd: Q574457
* EBID: ID
* GEC: 0274345
* MAG: 2779835508

 |

|  |  |
| --- | --- |
| Identificadores taxonómicos | 
* ADW: Ophidiiformes
* Dyntaxa: 3000786
* EOL: 5408
* Fossilworks: 35659
* GBIF: 1308
* iNaturalist: 47391
* IRMNG: 11712
* ITIS: 553139
* NBN: NBNSYS0000184948
* NCBI: 94929
* Plazi: ID
* Soortenregister: 138653
* uBio: 113911
* WoRMS: 10314

 |
A **Oficina de Relacions Meridionals** (ORM) foi unha entidade radicada en Barcelona (Cataluña) que se fundou no ano 1928 para desenvolver as relacións entre Cataluña e o resto dos territorios de lingua catalá e Occitania. O seu primeiro director foi Josep Carbonell i Gener, colaborador da Societat d'Estudis Occitans e un dos principais artífices da creación para a lingua occitana dunha norma común ós diferentes dialectos. A ORM publicou en 1935 a *Gramatica Occitana segons los parlars lengadocians* de Loís Alibèrt, base da norma clásica do occitano, a normativa máis empregada nesa lingua na actualidade. Cando se reinstarou a Generalitat de Cataluña converteuse nunha oficina adscrita a ela e desapareceu en 1939 como o resto do aparato gobernamental catalán.

O ORM foi quen difundiu o uso da expresión Países Cataláns en Cataluña, por volta de 1933, como calco da expresión Países Occitáns que entón empregaban algúns medios occitanófanos e intelectuais de lingua occitana.
Un **peripteros** rodeado por unha  peristase.
Un "peripteros" (un edificio peripteral, grego περίπτερος) é un tipo de templo grego antigo ou  romano rodeado por un pórtico con columnas. Está rodeado por unha columnata (*pteron*) nos catro lados da *cella* (*naos*), creando unha galería de catro lados (peristase, ou perístilo). Por extensión, tamén significa simplemente o perímetro dun edificio (normalmente un templo clásico), cando ese perímetro está composto por columnas. O termo úsase frecuentemente nos edificios do dórico.

Definición
----------

Os peripteros poden ser un pórtico, un quiosco ou unha capela. Se está composto por catro columnas, é un tetrastilo; de 6, é un hexástilo; de 8, unoctástilo; de 10, un decástilo; e de 12, un dodecastilo. Se as columnas están embutidas na parede en vez de estar soas, o edificio é un pseudo-períptero. []

Dibuxo idealizado do Partenón de Atenas

Exemplos de edificios perípteros
--------------------------------

### Edificios antigos:

* Templo do Partenón en Atenas
* Templo de Apolo en Figalia
* Templo de Segesta en Sicilia.
* Templo de Garni en Armenia

### Edificios neoclásicos:

* Igrexa da Madeleine en París
* Palacio da Bolsa de París

Notas
-----

1. ↑  Lajo Pérez, Rosina (1990). *Léxico de arte* (en castelán). Madrid: Akal. p. 161. ISBN 978-84-460-0924-5.
2. 1 2  Reber (1882), pp. 419-420

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Períptero*** |

### Bibliografía

* Reber, Franz von (1882). *History of Ancient Art* (en inglés). Harper & brothers.

### Outros artigos

* Templo grego
* Naos
* Perístilo

### Ligazóns externas
Peixe pallaso común
O **peixe pallaso** caracterízase polas súas intensas cores vermella, rosa ou laranxa e branco. Procede dos arrecifes de coral do Indopacífico e vive conxuntamente coas anemones, teoricamente unha especie depredadora, da que obtén unha protección fronte a posíbeis atacantes. En troques, o peixe pallaso ofrece a posibilidade de inxerir as substancias prexudiciais para a anemone.

Doado de obter, é un peixe de mantemento sinxelo, de aí que todas as súas variedades constitúan unha boa opción para acuarios. Trátase dunha especie carnívora, que precisa dunha lixeira achega vexetal na súa dieta. No seu medio natural os peixes pallaso perseguen as súas pequenas presas.

Véxase tamén
------------

### Ligazóns externas

* Ficha do peixe pallasoArquivado 14 de outubro de 2009 en Wayback Machine. *(en castelán)*

|  |  |
| --- | --- |
| Control de autoridades | 
* Wd: Q472616
* AAT: 300389841
* EBID: ID
* NDL: 00577585

 |

|  |  |
| --- | --- |
| Identificadores taxonómicos | 
* iNaturalist: 343197
* WoRMS: 714652

 |
Para outras páxinas con títulos homónimos véxase: San Tomé e Insua (homónimos).

**San Tomé de Insua** é unha parroquia que se localiza no concello pontevedrés de Vila de Cruces na comarca do Deza. Segundo o IGE en 2012 tiña 131 habitantes (71 mulleres e 60 homes), distribuídos en 8 entidades de poboación, o que supón unha diminución en relación ao ano 1999 cando tiña 220 habitantes.

Xeografía
---------

A parroquia ocupa unha franxa do río Ulla, de chan fértil pero difícil de cultivar pola súa configuración. A súa climatoloxía morna permítelle gozar de grandes masas forestais.

Historia
--------

O nome de Insua procede da medieval *Insula Laonio*, un territorio propiedade da Igrexa de Santiago cando menos desde o século XI, que estaba limitado ó norte pola confluencia do Arnego co Ulla e tiña a súa fronteira meridional na Serra do Carrio.

Na memoria local pervive o recordo da poderosa casa dos Lodeiros de Xordedo, que cobraban en renda un quinto de todos os cereais colleitados entre a taberna de Rebordaos e o coto da Madanela.

Patrimonio
----------

En Insua está a ponte de San Xusto, que ata os anos sesenta era o único lugar que permitía cruzar o Ulla, a miúdo con grandes riscos. Foi arrasada e reconstruída en numerosas ocasións desde a Idade Media.

Hai unha ermida en Xordedo dedicada á Santa Cruz e outra en Dorvisón dedicada á Virxe das Dores.

Festas
------

Na ermida da Santa Cruz celébrase unha romaría o 14 de setembro. Era un vello costume que na fonte que mana ao seu lado colleran os devotos auga para bendicir os seus campos.

Galería de imaxes
-----------------

* A vella Ponte de San Xusto.A vella Ponte de San Xusto.
* Nova ponte de San Xusto.Nova ponte de San Xusto.

Lugares e parroquias
--------------------

### Lugares de San Tomé de Insua

| Lugares da parroquia de San Tomé de Insua no concello de Vila de Cruces (Pontevedra) |  |
| --- | --- |
| Castro | O Couto | Dorvisón | Nogueiras | Souto | Vilanova | Vilar | Xordedo |

### Parroquias de Vila de Cruces

| Galicia | Provincia de Pontevedra | Parroquias de Vila de Cruces |  |
| --- | --- |
| Añobre (San Pedro) | Arnego (Santa María) | Asorei (Santa María) | Bascuas (Santa Mariña) | Besexos (San Fiz) | Bodaño (San Mamede) | Brandariz (San Miguel) | Camanzo (San Salvador) | Carbia (San Xoán) | As Cruces (Nosa Señora da Piedade) | Cumeiro (San Pedro) | Duxame (San Miguel) | Ferreirós (San Xes) | Fontao (Santiago) | Gres (Santiago) | Larazo (San Xoán) | Loño (San Mamede) | Merza (Santa María) | Obra (San Tomé) | Oirós (Santa María) | Ollares (Santa María) | Piloño (Santa María) | Portodemouros (San Salvador) | Sabrexo (Santa María) | Salgueiros (San Pedro) | San Pedro de Losón (San Pedro) | San Tomé de Insua (San Tomé) | Toiriz (San Xoán) |

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.

Véxase tamén
------------

### Outros artigos

* Lugares de Vila de Cruces

|  |  |
| --- | --- |
| Control de autoridades | 
* Wd: Q14915714
* código INE: 36059160000

 |
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Pan (パン?)** é un personaxe de ficción do manga e anime Dragon Ball Z e Dragon Ball GT. É humana aínda que ten ascendencia dos Guerreiros do espazo.

Historia
--------

Pan é filla de Videl e Son Gohanda, e polo tanto, é neta de Son Goku e do Señor Satán. É moi forte pero non resulta estraño xa que tanto o seu pai como o seu avó paterno son guerreiros moi poderosos, e ademais a súa nai Videl é unha experta practicante das artes marciais.

O seu nome provén dun xogo de palabras de Akira Toriyama, de *Pan*, unha deidade grega cuxa aparencia inspirou a concepción do Diaño na mitoloxía xudeu-cristiá, o cal corresponde de igual forma ó costume de poñer nomes relacionados cos demos por parte da súa liña materna (Videl que é un anagrama de "Devil", Mr. Satan).

Aparentemente Pan naceu sen rabo, ó igual que o seu tío Son Goten e os descendentes de Vexeta, Toranks e Bra. Isto débese a que Akira Toriyama, autor de Dragon Ball, non viu necesaria esta característica para a trama así como a utilizou con Son Gohanda, o seu pai, e por tanto, tamén eliminou a transformación a Ōzaru. Porén, os rabos volveron a retomarse cando Toei Animation quixo xustificar ós Ōzaru Dourados e o nivel de Super Saián 4.

Ademais, Pan nunca desenvolveu ningún grao de Super Saián, transformación que os demais mestizos da raza dos Guerreiros do espazo si acadaron, menos Bra que non se interesaba nas loitas. Akira Toriyama explicou no seu momento que se viu contrariado co concepto dunha muller Súper Guerreira, pois os trazos característicos dun saián son propiamente masculinos e por iso decidiu excluír ás mulleres desta transformación.

Véxase tamén
------------

### Outros artigos

* Lista de personaxes de Dragon Ball

| * v
* c
* e
Personaxes de Dragon Ball |
| --- |
| Guerreiros do espazo | Son Goku · Son Gohanda · Son Goten · Vexeta · Toranks · Pan · Bra · Raditz · Nappa · Barduck · Rei Vexeta · Turles · Brolin |
| Humanos | Bulma · Chichi · Mestre Mutenroi · Krilín · Yamcha · Yajirobe · Chaoz · Lunch · Ten Shin Han · Doutor Guero · Videl · Señor Satán · Oob |
| Namekianos | Piccoro · Kamisama · Piccoro Daimaō · Dende · Nail |
| Aliens | Freezer · Rei Cold · Máxico Boo · Babidi · Bebé |
| Androides | C-16 · C-17 · C-18 · C-19 · C-20 · Célula · Súper C-17 |
| Dragóns | Shenron · Polunga · Shenron vermello · Dragóns escuros |
| Outros | Señor Popo · Karín · Oolong · Puar · Pilaf |


|  |  |
| --- | --- |
| Control de autoridades | 
* Wd: Q2265967
* MyAnimeList: 3168

 |